open-index/open-wikipedia-markdown huggingface dataset:
Kid A

***Kid A*** er det fjerde studioalbumet til Radiohead, og ble utgitt i 2000. Albumet debuterte på andreplass på VG-lista Topp 40, og ble også Radioheads første album som har nådd førsteplassen på den amerikanske albumlista.

## Sporliste
#«Everything In Its Right Place» (4:11)
#«Kid A» (4:44)
#«The National Anthem» (5:50)
#«How To Disappear Completely» (5:55)
#«Treefingers» (3:42)
#«Optimistic» (5:16)
#«In Limbo» (3:31)
#«Idioteque» (5:09)
#«Morning Bell» (4:29)
#«Motion Picture Soundtrack» (7:01)

## Eksterne lenker
* 
*  Ed's Diary  &ndash; gitarist Ed O'Briens dagbok fra tiden Radiohead tok opp *Kid A*.
Mick Jones

**Michael Geoffrey Jones** (født 26. juni 1955 i Brixton) er en britisk musiker som har spilt gitar i bandet The Clash.

Moren var russisk og faren var fra Wales. Han bodde for det meste hos bestemoren sin under oppveksten.

Jones fikk fart på sin musikalske karriere i det engelske bandet London SS. Før det var han i bandene Schoolgirl 1971-72 og Delinquents 1973-74. Han var også aktiv i flere andre undergrundsprosjekter, men det var ikke før han møtte Paul Simonon og Joe Strummer karrieren hans som musiker begynte for fullt. De dannet The Clash, som skulle bli et av de mest nyskapende og innflytelsesrike rockebandene gjennom historien.
 Jones’ personlige musikalske inspirasjon var hovedsakelig rocken han vokste opp med.

Han har vært produsent for The Libertines og Babyshambles. Dette samarbeidet ble avsluttet i 2007, da Babyshambles skulle spille inn sin andre CD.

## Referanser


## Eksterne lenker
* 
*
Skjetten Sportsklubb

**Skjetten Sportsklubb** (stiftet 3. mai 1967 som *Skjetten Ungdoms- og Idrettslag*) er en sportsklubb fra Nedre Romerike i Akershus. Klubben ble dannet 16. februar 1987 gjennom en sammenslutning av Skjetten Idrettslag (endret navn fra «ungdoms- og idrettslag») og Valstad Idrettsforening, etablert 1. november 1976.

I klubben finner man både fotball, basketball, håndball, volleyball i tillegg til en av Norges største svømmeklubber. 

## Fotball
Hjemmekampene foregår på kunstgressbanen på Skjetten. Klubben spiller i 2026 i Norsk Tipping Ligaen avd. 5.

Hjemmeside

### Tabellen (2026)

## Håndball
Skjetten Håndball består av ti lag på aldersbestemte nivåer som spiller sine hjemmekamper i Skjettenhallen.

Hjemmeside

## Basketball
Skjetten Basketballklubb består av nesten tyve lag på forskjellige aldersnivåer og er en av de største klubbene på østlandet.

Hjemmeside

## Svømming
SSK Skjetten Svømming er en av Norges største klubber med 2500 medlemmer. Klubben ble juridisk selvstendig i 2001.

Hjemmeside

## Volleyball
SSK Skjetten Volleyball ble startet i 1986 og har flere lag på aldersbestemte nivåer og damelag både i 1 divisjon og 2 divisjon

Hjemmeside

## Litteratur
* Wiik, Jon: Skjetten sportsklubb 1967-2017. Historien. Skjetten 2017.

## Eksterne lenker
*
Fylkesvei 314

**Fylkesvei 314** (**Fv314**) går mellom Bakstvål i Tønsberg og Holmestrand.

Før 1. januar 2010 var veien riksvei, etter at regionsreformen trådte i kraft har den status som fylkesvei. Veien ble påbegynt i 1929 og fullført i 1937.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
*
Mona Hofland

**Mona Hofland Skjønberg** (1929–2010) var en norsk skuespiller. Hofland var tidlig i sin karriere tilknyttet Studioteatret, og opptrådte siden ved en rekke av landets viktigste scener. Hun ble ansatt på Oslo Nye Teater i 1953, hvor hun blant annet i 1960 spilte Eliza Doolittle i *[[My Fair Lady]]*. 

Fra 1967 til pensjonsavgang i 1999 var hun ansatt ved Nationaltheatret, hvor hun medvirket i 50 produksjoner og hadde en rekke roller innenfor klassisk dramatikk. 

Hun hadde mange roller i norsk film, og spilte på 1990-tallet en sentral rolle som Nelly Frydenlund i Norges første såpeserie *[[Familiesagaen De syv søstre]]*. 

Hun huskes også for rollen som Sjuende Bergdatter i adventskalenderen *[[Jul på Månetoppen]]* som ble vist første gang på NRK i 2002. Repriser ble sendt i 2005 og i 2010.

Hofland ble gift med skuespiller Espen Skjønberg den 10. mai 1959. 

## Heder
I 2001 ble hun utnevnt til ridder av St. Olavs Orden. Hun mottok Radioteatrets Blå fugl (1988), Per Aabels ærespris (1994) og Gösta Ekmans ærespris. Hun var æresmedlem av Norsk Skuespillerforbund,

## Referanser


## Eksterne lenker
*
Arne Lindtner Næss

**Arne Lindtner Næss** (født 1944) er en norsk skuespiller, film- og tv-regissør og manusforfatter. Han har hatt flere film- og tv-roller og hatt regi på en rekke barnefilmer, deriblant filmene om Olsenbanden jr. og Karsten og Petra.

## Bakgrunn og familie
Lindtner Næss er født og oppvokst i Bergen og bodde der frem til han var 22 år.

Han kommer fra en familie av skuespillere og scenekunstnere. Han er sønn av Randi Lindtner Næss, bror av skuespiller Berit Søder og far til regissør og manusforfatter Peder Hamdahl Næss. Han er videre fetter til skuespiller Lasse Lindtner, nevø av skuespiller Lothar Lindtner og svoger av Rolf Søder.

## Filmografi (Film og TV)

## Referanser


## Eksterne lenker
*
Simon Andersen

**Simon Andersen** (født 15. desember 1969 i Sandefjord) er en norsk skuespiller som kanskje er mest kjent fra rollen som karakteren Roy i den norske såpeserien *[[Familiesagaen De syv søstre]]*. Han er også kjent for å parodiere skuespillerinnen Wenche Foss. I «Det gode selskap» (2004) parodierte han i tillegg til Wenche Foss blant annet Liv Ullmann og Kurt Nilsen. 

Han har spilt i en rekke revyer og cabareter. Andersen startet i sin første cabaret på Den Stundesløse i Bergen: Deng, Divaen og Dukken. Han var konferansier for Vinnerkonferansen i Stavern i 2007 og 2008. Han har blant annet vært engasjert ved Riksteatret, ABC-teatret, Hordaland teater, TV 2 og NRK. Han har drevet produksjonsselskapet «Hittebarna» sammen med Stig-Werner Moe.

## Eksterne lenker
*
Jon Eikemo

**Jon Magne Eikemo** (1939–2025) var en norsk skuespiller. Han debuterte på scenen i 1961, og hans filmdebut var i 1968 med filmen *[[De ukjentes marked (film)|De ukjentes marked]]*. Han fikk Spellemannprisen 1979 i åpen klasse for albumet *Leser Jakob Sande* (om Jakob Sande) og Norsk kulturråds ærespris for 2007 på NOK . Han var med i Amanda fra Haugesund i 2011.

Eikemo var kjent blant annet for fremføring av Jakob Sandes dikt «Etter ein rangel». Eikemo var kjent som en begavet forteller. Han ble tildelt teaterkritikerprisen for sin fremføring av Sande. Eikemo har fremført Per Sivle med musikk av Ketil Bjørnstad. I 2015 ble han og Herborg Kråkevik tildelt Medaas-prisen.

Eikemo debuterte med Riksteateret som Paul i *[[Medmenneske]]* i 1961. som Eikemo var ansatt ved Det norske teatret fra 1978, og har tidligere vært å se på Oslo Nye Teater (1975–1978), Den Nationale Scene (1972–1975), Nationaltheatret (1968–1972), Det norske teatret (1966–1967), Fjernsynsteatret (1964–1965) og Riksteatret (1961–1963). 

Ved stortingsvalget 2009 stod Eikemo på 22.-plass på Senterpartiets valgliste i Oslo.

## Bakgrunn
Jon Magne Eikemo ble født 30. november 1939 i Åsane (senere del av Bergen) med familiebakgrunn av bondeslekt i Eksingedalen. Han vokste opp på Breistein i Åsane og hadde odelsrett til gården Eikemo som han overtok. Eikemo studerte ved Statens Teaterskole og Royal Academy of Dramatic Art. Opprinnelig var planen at han skulle arbeide i postverket. Han døde 11. juni 2025 i Oslo.

## Referanser


## Eksterne lenker
*
Umberto Tozzi

**Umberto Tozzi** (født 1952) er en italiensk popartist og komponist.

## Diskografi

* *Donna amante mia* (1976)
* *È nell'aria ... ti amo* (1977)
* *Tu* (1978)
* *Gloria* (1979)
* *Tozzi* (1980)
* *In concerto* (1980 – Live)
* *Notte rosa* (1981)
* *Eva* (1982)
* *Hurrah* (1984)
* *Minuti di un'eternità* (1987 – Greatest hits)
* *Invisibile* (1987)
* *The Royal Albert Hall* (1988 – Live)
* *Gli altri siamo noi* (1991)
* *Le mie canzoni* (1991 – Greatest hits)
* *Equivocando* (1994)
* *Il grido* (1996)
* *Aria e cielo* (1997)
* *Bagaglio a mano* (1999 – Greatest hits)
* *Un'altra vita* (2000)
* *The best of* (2002 – Greatest hits)
* *Le parole* (2005)

## Referanser


## Eksterne lenker
* 
* 
* 
*
Babyshambles

**Babyshambles** ble dannet i 2003 av den britiske rockeren Pete Doherty kort tid før han fikk sparken fra sitt tidligere band The Libertines. Med produsenten Mick Jones ga bandet ut det kritikerroste albumet *[[Down In Albion]]* i 2005. Musikken er en blanding av tidlig britisk punk-rock og moderne indie-rock. 

Doherty er en gjenganger i pressen på grunn av sine narkotikaproblemer og uberegnelighet, og Babyshambles har vært preget av avlyste og avbrutte konserter. Gemma Clarke, gruppens første trommeslager, sluttet etter en konsert der Doherty uteble og et skuffet publikum raserte lokalet. Dette var ikke den første episoden av denne typen, men det var ingen som hjalp henne med å redde trommesettet, noe hun så som et svik. Videre mente hun managementet ikke tok hensyn til Dohertys helsetilstand eller tok nok ansvar for hans narkotikamisbruk. 

Babyshambles hadde en litt spesiell opptredenen på Øyafestivalen i Oslo. Mens flere fans sto i Middelalderparken og ventet på bandet, satt Pete Doherty på Gardermoen i arrest for å ha tatt med seg heroin inn i landet. Konsertarrangørene betalte med glede boten på 8000 kroner slik at Doherty kunne komme inn i landet; de fortalte pressen at en liten skandale var det festivalen trengte for å få et litt tøffere image. Da Babyshambles omsider kom på, var Pete Doherty så syk at han kastet opp på scenen. Konserten ble imidlertid gjennomført uten videre problemer, noe som slett ikke alltid har vært tilfelle på Babyshambles konserter. Det var delte meninger mellom konsertanmelderne om hvorvidt Babyshambles innfridde de forventninger man hadde til et så kjent band, men PR-effekten var det ingenting å si på. *Down In Albion* har solgt godt i Norge og Pete Doherty er fortsatt populær.

Noen av bandets sanger finnes i såkalte «rough»-versjoner på nett. På to album fritt tilgjengelig (*Untitled* og *Shaking and withdrawn Megamix*) ble mange av Doherty-fans kjent med sangmaterialet som senere er blitt Babyshambles-låter.  

I 2006 sluttet gitarist Patrick Walden i bandet. Årsaken til dette er ukjent. Han ble erstattet av Michael Whitnall. 

## Medlemmer
*Pete Doherty, vokal, gitar
*Michael Whitnall, gitar 
*Drew McConnel, bass
*Adam Ficek, trommer

### Tidligere medlemmer
*Patrick Walden, gitar
*Gemma Clarke, trommer

## Diskografi
### Album
**[[Shotter's Nation]]* (2007)
**[[Down In Albion]]* (2005)

### EP
* *The Blinding* (2006)

### Singler
* «Delivery» (2007)
* «Fuck Forever» (2005)
* «Albion» (2005)

## Eksterne lenker
* 
*
Tinden (Øksnes)

**Tinden** er et fiskevær og handelssted i Øksnes kommune i Nordland. Stedet ligger på Tindsøya i Øksnes Vestbygd.

Tinden har lang historie som fiskevær og handelssted. Stedet ligger nær fiskefeltene, men likevel beskyttet på innersida under den 468 meter høye Tindstind, som ga navnet til været («punn Tinden»). Sent på 1500-tallet var det kirke i Tinden, men den ble flyttet til naboøya Nærøya på 1600-tallet. Hovedgården er fra 1860-tallet og bryggene fra 1880-årene (etter at en storm hadde rasert de tidligere bryggene i 1882). Stedet ble fredet av Riksantikvaren i 1994. Tinden eies i dag av en stiftelse.

Siden 1850 har Tinden vært eid og drevet av væreierne. Den siste væreieren var Skjalg Halmøy. Han kom fra Hamarøy til Tinden som handelsbetjent i 1937, og overtok som væreier i 1946. Skjalg Halmøy ble på sine eldre dager en attraksjon i seg selv. Det var ikke få turister som var innom butikken og hilste på «han Skjalg i Tinden». Som sosial, gjestfri og fortellerglad væreier ga han Skjalg stedet en ekstra dimensjon. Da Skjalg Halmøy døde 25. desember 2002, 88 år gammel, ble Vesterålen en attraksjon fattigere, men bygningene i Tinden lever videre.

Tinden var i flere år base for kajakk-løpet Arctic Sea Kayak Race. De siste årene har løpet hatt base i Skipnes, lenger sør på Tindsøya.

MS Tinden er også navnet på hurtigbåten som trafikkerer mellom øyene i Øksnes Vestbygd.

## Litteratur
*Eli Ketilsson: *I Skjalgs rike – Tinden i Vesterålen.* Medusa 2002. ISBN 82-90988-33-8

## Eksterne lenker
* Kuling.net: Tinden 
* Bent Svinnungs side om Tinden
* Arctandria: Skjalg i Tinden er død
* Vesterålen Online: Skjalg er død  (27. desember 2002)
Jørn L. Stang

**Jørn Lasse Stang** (født 17. januar 1959) er en norsk politiker fra Greåker for Fremskrittspartiet (FrP), senere for Demokratene. Han var stortingsrepresentant 1997–2001 for Østfold og satt i justiskomiteen i samme periode. Stang var også medlem av Stortingets delegasjon til Nordisk råd.

Stang startet sin politiske karriere i Østfold FrP/FpU og Sarpsborg og Omegn FrP i 1981/1982, og ble valgt som kommunestyrerepresentant i Tune kommune i 1983 og i 1987. Han ble medlem av formannskapet i Tune i 1987. I 1991 da Sarpsborg ble storkommune, var han medlem av Sarpsborg bystyre og formannskap i to perioder fra 1991 til 1999. Han var også fylkestingsrepresentant for FrP i Østfold fylke i tre perioder (1987–1999), der han var leder av fylkestingsgruppen i to perioder (1991–1999). Stang var medlem av fylkesutvalget i Østfold fylkeskommune fra 1991 til 1999. Han fungerte som politisk sekretær i årene 1987–1997.

Stang meldte seg ut av Fremskrittspartiet og ble uavhengig representant i 2001 på Stortinget. Han hadde da vært medlem av FrP siden 1979.

Før Riksdagsvalget i Sverige 2010 meldte Stang seg inn i  Sverigedemokraterna for å bistå partiets valgkamp i Strømstad og Bohuslän.

## Referanser


## Kilder
* Omtale i Sarpsborg Arbeiderblad 17. september 2010

## Eksterne lenker
*
Rochester bispedømme (England)

**Rochester bispedømme** er et anglikansk bispedømme i England, med sete i Rochester i Kent. Det tilhører kirkeprovinsen Canterbury, og er det tredje eldste bispedømmet i landet etter York og Canterbury.

Nåværende biskop er Michael James Nazir-Ali, som er den 106. i rekken.

## Historie

Rochester ble grunnlagt i kongedømmet Kent som et katolsk bispedømme i 604 av Augustin av Canterbury, som utnevnte Justus til dets første biskop.

I 1551 gikk bispedømmet over til Den engelske kirke som en følge av reformasjonen. Den siste katolsk biskopen, Maurice Griffith, ble utnevnt i 1554 etter en katolsk vakans siden 1551, og døde i 1558.

På slutten av det 17. århundre og i det 18. århundre var det vanlig at biskopen av Rochester også ble utnevnt til dekanus for Westminster Abbey.

## Område

Bispedømmet dekker sogn i:
* den vestlige delen av Kent
* Bexley i London
* Bromley i London

Frem til 1905 dekket det også området som nå tilhører Southwark bispedømme.

## Biskoper

Deler av bisperekken er obskur, og gjennom ytterligere forskning kan den komme til å bli endret.

*De som også var dekanus i Westminster Abbey er merket med asterisk (*).*
Rochester bispedømme

**Rochester bispedømme** kan vise til:

* Rochester bispedømme (England)
* Rochester bispedømme (USA)
Zwinger

**Zwinger** er en barokkbygning i Dresden kjent for sin fremragende kunstsamling. Den ligger mellom Semperoper og Postplatz.

Navnet er avledet av ordet *bezwingen* (betvinge). Anlegget var en del av borgen i Dresden, og bestod av en indre og en ytre mur. Mellom disse skulle en mulig invasjonsstyrke bli knust med våpen hvis han lyktes i å ta den ytre muren.

## Historie

Kurfyrst Fredrik August I (konge av Polen som August II) returnerte etter en reise i Italia hvor han var blitt svært imponert av Forum Romanum. Han ønsket noe lignende for seg selv. Befestningene var ikke lenger nødvendige og gav derfor rom for hans planer. Den originale planen omfattet både dagens anlegg og Semperoperaen ned til Elben og ble utformet av Matthäus Daniel Pöppelmann i 1722. Kongens død i 1733 utsatte arbeidene. Slottsområdet ble latt være åpent mot operaplassen. Senere ble planene endret til en noe mindre skala, og bygningen som skiller Zwinger fra operaplassen ble oppført.

## Museum

Zwingers Gemäldegalerie Alte Meister (billedgalleri gamle mestere) ble en viktig attraksjon blant byens rike kulturarv. Den omfatter bl.a. malerier av Rubens, Canaletto, Raphael og mange andre. Rustkammeret (*Rüstkammer*) inneholder en fin våpen- og rustningssamling, hovedsakelig fra 15- og 1600-tallet. Det er også en samling av meissenerporselen, klokker og vitenskapelige instrumenter. Bygningene inneholder også Mathematisch-Physikalischer Salon.

## Deler av Zwinger

### Kronentor

Den mest kjente og vel også mest fotograferte del av Zwinger er Kronentor (Kroneporten). På toppen av porten er en kopi av den polske kongekronen. Ovenfor porten befinner seg på vestsiden en annen portal med blikk på en rytterstatue på Theaterplatz.

### Nymphenbad

Nymphenbad (nymfebadet) ligger ved Festungswall bak Französische Pavillon. Vannkunstverket ble utformet av bl.a. Balthasar Permoser, og regnes som et av de vakreste barokke fonteneanlegg.

### Glockenspielpavillon
Glockenspielpavillon eller *Uhr mit Glockenspiel* består av et stort antall porselensklokker laget av meissenerporselen.

## Eksterne lenker
*
Porta Nigra

**Porta Nigra** (*den sorte porten*, lokalt mest omtalt som *Porta*) er en stor romersk byport i den tyske byen Trier, og byens fremste vartegn. I 1986 ble den oppført på UNESCOs verdensarvliste som en del av Verdensarvsteder i Trier og Igel.

Porta Nigra ble bygget omkring 180 e.Kr. i den da romerske byen *[[Augusta Treverorum]]*. Navnet er avledet av bygningens dunkle farve, som oppstod gjennom sandstenens forvitring.

## Eksterne lenker
*
Dyrene i Hakkebakkeskogen

**Dyrene i Hakkebakkeskogen** kan vise til:

* *[[Klatremus og de andre dyrene i Hakkebakkeskogen]]*,  en fortelling for barn skrevet og illustrert av Thorbjørn Egner 
* *[[Dyrene i Hakkebakkeskogen (film)|*Dyrene i Hakkebakkeskogen'' (film)]], animasjonsfilm fra 2016
Alt

**Alt** kan vise til:

*Alt (stemme) – et stemmeleie innen sang eller hos musikkinstrumenter
*Alt (mengde) – et filosofisk begrep, det motsatte av ingenting
*Alt (tast) – en tast på et standard PC-tastatur
*Alt (elv) – ei elv i Merseyside i England
*Alt (magasin) – et litteraturmagasin
Definitely Maybe

***Definitely Maybe*** er debutalbumet til den britiske rockegruppen Oasis. Albumet ble sluppet i 1994, og mottok hovedsakelig strålende kritikker og god kommersiell respons. Albumet har solgt over 7 millioner på verdensbasis, og er det tredje raskest selgende britiske debutalbumet noensinne, etter Popstars av Hear'Say og Whatever People Say I Am, That's What I'm Not av Arctic Monkeys. 

I ettertid er albumet ansett for å være en klassiker i rockehistorien, og en av de viktigste albumene i skapelsen av det som skulle bli Britpop. Albumet dukker jevnlig opp på «topp 10»-lister som *tidenes beste album* i britisk media.

I 2004, 10 år etter *Definitely Maybe*, ga Oasis ut DVD-en *Definitely Maybe&nbsp;&ndash; The DVD*. DVD-en inneholdt hele albumet, i tillegg til produksjonsnotater og -kommentarer.

## Sporliste
Alle sangene er skrevet av Noel Gallagher.

# «Rock'n'Roll Star»
# «Shakermaker»
# «Live Forever»
# «Up in the Sky»
# «Columbia»
# «Supersonic»
# «Bring It on Down»
# «Cigarettes & Alcohol»
# «Digsy's Dinner»
# «Slide Away»
# «Married With Children»
# «Sad Song» (kun på vinyl- og DVD-utgaven)

## Referanser


## Eksterne lenker
*
Sopran

**Sopran** er betegnelsen på det høyeste registeret menneskestemmen kan komme opp i. Stemmer som ligger i området mot altregisteret kalles *[[mezzosopran]]*. 

Toneomfanget til en sopranstemme strekker seg vanligvis fra c’ til a’’, men profesjonelle sopraner kan nå mye høyere.

## Beskrivelse
Med sopran menes i de fleste tilfeller en kvinnelig sanger, når det det er snakk om gutter og menn som synger i det samme registeret er betegnelsen vanligvis guttesopran og mannlige falsettsang. Fram til slutten av 1700-tallet var det ikke uvanlig at gode guttesopraner ble kastrert for at de skulle beholde sopranstemmen hele livet, såkalte kastratsangere.

Spesielt i korsammenheng skilles det mellom første sopran (høyt register) og andre sopran (lavere register).

Musikkinstrumenter i det høye register betegnes ofte som sopran-, jfr. sopranblokkfløyte og sopransaksofon.

## Se også
* Tessitura
* SATB

## Noen kjente sopraner
For en mer utfyllende liste, se :Kategori:Sopraner

### Opera- og konsertsopraner

*Aase Nordmo Løvberg
*Solveig Kringlebotn
*Kirsten Flagstad
*Tone Wik
*Mari Eriksmoen
*Maria Callas
*Montserrat Caballé
*Victoria de los Ángeles
*Joan Sutherland
*Kiri Te Kanawa
*Renée Fleming
*Anna Netrebko
*Sonya Yoncheva
*Emma Kirkby
*Julianne Baird

### Sopraner i populærmusikken

*Sissel Kyrkjebø
*Benedicte Adrian
*Bokken Lasson
*Agnetha Fältskog
*Sarah Brightman
*Tarja Turunen
*Kate Bush
*Sheena Easton
*Alessandra Mele

## Fotnoter

## Referanser


## Litteratur
* 
*
Baryton

**Baryton** (fra gresk *barys* «tung», «dyp» og *tonos* «klang») er stemmeleiet mellom tenor og bass.

Barytonsangere er praktisk talt alltid menn. Med bryststemme har en baryton et toneomfang som går omtrent fra G til g’. Med hodestemme når en barytonsanger tonen b'. 

Flere musikkinstrumenter har «baryton» i navnet, eksempelvis barytonsaksofon og det gambelignende strykeinstrumentet baryton som hadde en viss popularitet på 1700-tallet.

## I opera
På operaområdet skilles det mellom ulike stemmefag:
* *Lyrisk bariton* har en stor høyde og fleksibel stemme. Eksempler på roller er tittelrollen i Rossinis *[[Barbereren i Sevilla]]* og *Papageno* i Mozarts *[[Tryllefløyten]]*.
* *Heltebaryton*: tung og massiv stemme med god dybde. Eksempler: *Wotan* i *[[Das Rheingold]]* og *[[Die Walküre]]*, begge av Richard Wagner, *Scarpia* i Puccinis *[[Tosca]]* og tittelrollen i Musorgskijs *[[Boris Godunov (opera)|Boris Godunov]]*.
* *Kavalerbaryton*: god legato og god bærekraft i mellomleiet. Eksempelroller er tittelrollen i Mozarts *[[Don Giovanni]]* og tittelrollen i Tsjajkovskijs *[[Eugen Onegin]]*.
* *Karakterbaryton* brukes i blant, men oftest om biroller som ellers regnes til heltebaryton-faget.

Den tyske barytonen Dietrich Fischer-Dieskau var en av verdens fremste liedertolkere i andre halvdel av 1900-tallet. Tidlig på 2000-tallet regnes waliseren Bryn Terfel som en av verdens fremste (bass)barytoner. Se :Kategori:Barytoner og :Kategori:Bassbarytoner for lister over barytonsangere.

## I populærmusikken
Eksempler på baritonsangere i populærmusikken er Geoff Tate, Frank Sinatra, Lee Hazlewood, Neil Diamond, Lou Rawls, Elvis Presley, David Gilmour, Johnny Cash, Jim Morrison, Eddie Vedder,  John Lennon, Tom Jones, Leonard Cohen, Ian Curtis, Nick Cave, Ville Valo og Alex Kapranos. Freddie Mercury. James Taylor. Michael McDonald

## Referanser


## Eksterne lenker
*
Tenor

**Tenor**, eller **tenorsanger**, er den lyseste mannsstemmen hos en voksen person. I noen grad skiller man mellom første tenor (lysere) og andre tenor (mørkere), spesielt i korsammenheng. *Tenore* er italiensk og betyr «å holde», og ble opprinnelig brukt om den stemmen som holdt melodien.

## Rekkevidde
Denne illustrasjonen viser rekkevidden til en tenor på et piano. Her er det bare markert fra d, mens man vanligvis regner c som den dypeste tonen.

## Litteratur
* 
*
Fillfjorden

**Fillfjorden** er et sund mellom Fjellværsøya og fast-Hitra i Trøndelag. Førsteleddet i navnet viser til gården (nå også *tettstedet*) Fillan.

## Referanser
Matt Busby

**Alexander Matthew Busby** (født 26. mai 1909, død 20. januar 1994) var en skotsk fotballspiller og -manager, kjent for å ha trent Manchester United på 1950- og 1960-tallet.

Som spiller spilte Busby for Manchester City (1929–1936) og Liverpool FC (1936–1940). Han ble senere manager for disse klubbenes rival Manchester United. Under krigen (1941–1943) spilte Busby 38 kamper og scoret fem mål for Hibernian FC i en egen regional fotballiga i Skottland. Han fikk én landskamp for .

Spillerkarrieren hans ble kraftig forkortet som en følge av andre verdenskrig. Under krigen ble han tilbudt en stilling som trener i Liverpool, som han aksepterte. Men før krigen var over og han kunne begynne i jobben, fikk han et jobbtilbud fra Manchester United. Etter mye om og men bestemte Liverpool seg for ikke å stå i veien for Matt Busbys ønske. Hans tid som manager i Manchester United ble en stor suksess, med fem ligamesterskap (1952, 1956, 1957, 1965 og 1967) og to FA-cup-seire (1948 og 1963). I 1968 førte Busby klubben til topps i den gjeveste klubbturneringen – Serievinnercupen – som første engelske klubb.

Busby ble hardt skadet i flyulykken i München den 6.&nbsp;februar 1958, der 23 mennesker – deriblant åtte United-spillere – ble drept. Etter ulykken måtte assistentmanager Jimmy Murphy ta over ledelsen av laget i en periode. Fra september 1958 til desember 1958 var Busby midlertidig landslagssjef for  i seks kamper. Da han kom tilbake til Manchester United, måtte han begynne gjenoppbyggingen av laget etter tragedien. Laget ble bygget rundt spillere som George Best, Denis Law og Bobby Charlton, som alle vant Gullballen på 1960-tallet.

Ett år etter seieren i Serievinnercupen i 1968 pensjonerte han seg som manager, og ble etterfulgt av Wilf McGuiness. McGuiness ble imidlertid aldri noen suksess, og Busby kom tilbake som manager i en kort periode i 1970.

## Se også
* Busby Babes

## Referanser


## Eksterne lenker
* 
*  Profil på LFCHistory.net
*  Profil på WorldFootball.net
*   Profil og kort biografi på ManUnited.com
*  Statistikk-profil som Manchester Utd -manager på The Website of Dreams
Kor (andre betydninger)

**Kor** betyr ofte sangkor, men kan også bety:

* Kor (arkitektur)
* Kor (elv)
* KOR, polsk komité for arbeidernes forsvar
Foresight

**Foresight** er et overordnet begrep for ulike teknikker, metoder og verktøy brukt for å systematisere og utvikle robuste antakelser om framtiden. Den moderne foresight-tradisjonen oppstod i USA og Japan på 1960- og 1970-tallet. Foresight-teknikker er bl.a. brukt mye i forsvarsplanlegging. I dag er tradisjonen utbredt og opplever (2006&ndash;) en oppblomstring og spredning over hele verden. Fra å være orientert mot det militærindustrielle kompleks brukes foresight i dag på en rekke ulike områder og i forhold til en rekke ulike temaer. Både innovasjonssystemet og samfunnet «som sådan» er gjenstand for foresight-analyser. De viktigste foresight-analysene i Norge er Scenarier 2000 (1987), Horisont21 (1999), Norge2030 (2000) og de fem foresight analysene til Norges forskningsråd på områdene materialteknologi, IKT, bioteknologi, energi og havbruk (2005).

I Europa satser bl.a EU-kommisjonen på dette virkemidlet. Også myndigheter i land som Japan, Kina og Singapore utvikler dette verktøyet videre.
Hellemyrsfolket

***Hellemyrsfolket*** er en romansyklus i fire bind av Amalie Skram. Bøkene handler om folket på Hellemyren og er regnet som det mest naturalistiske verket i norsk litteraturhistorie.

Leseren får følge den fattige familien som bor på Hellemyren gjennom alle de fire bøkene, og siden det er en slektsroman blir man introdusert for flere generasjoner. *Sjur Gabriel* og *Afkom* regnes som de to beste verkene i samlingen.

I bøkene skildres også livet i Bergen og på Strilelandet, og ikke minst talemålet både i byen (bergensk) og i omlandet (nordhordlandsmål).

## Utgivelser

* *Sjur Gabriel* &ndash; (1887) 
* *To venner* &ndash; (1888)
* *S.G. Myre* &ndash; (1890) - les utgaven fra 1890 | 1996
* *Afkom* &ndash; (1898) - les utgaven fra 1898 | 1993 | 1996

## Eksterne lenker
* Samleutgave fra 1990 i fulltekst (krever norsk IP-adresse)
Havmyran naturreservat

**Havmyran naturreservat** er et naturreservat i Hitra kommune, Trøndelag. Naturreservatet ligger i et hei-, sump- og myr-område sørvest på innlandet av øya Hitra, og har siden 2002 status som ramsarområde på grunn av sin betydning for trekkfugler.
 
Reservatet ble opprettet i 1982 *for å bevare et stort representativt og urørt myr- og heilandskap med oseanisk vegetasjon, og et viktig våtmarksområde med rik og interessant fuglefauna*. 

12 km² av reservatet er myr – hovedsakelig næringsfattig regnvannsmyr, 3 km² er tjern og annet ferskvann, mens det øvrige er fast grunn. Terrenget er forholdsvis flatt, og ligger mellom 60 og 80 moh. Berggrunnen består av den sentforvitrende dypbergartet dioritt. De indre delene av området ligger 4 km fra vei, og området er som helhet lite berørt av menneskelig aktivitet.

Småspove har her sitt viktigste hekkeområde på trøndelagskysten, og heilo, myrsnipe og rødstilk er godt utbredt.

Det går en sti gjennom sørvestre del av reservatet. Parkering er skiltet ved fylkesvei 713 både på nordvestsiden og sørøstsiden av reservatet, og det finnes informasjonstavler der stien går inn i reservatet.  

## Referanser


## Eksterne lenker
*
Servostyring

**Servostyring** er et system for å redusere kreftene som er nødvendig å bruke for å styre en bil, ved å benytte en ekstern kraftkilde som hjelper til med å vri hjulene. Servostyring ble oppfunnet på 1920-tallet av Francis W. Davis og George Jessup i Waltham, Massachusetts. Chrysler Corporation introduserte det første kommersielle servostyringssystemet i 1951, i sin Chrysler Imperial, under navnet Hydraguide.

## Hydrauliske systemer

De fleste servostyringssystemer fungerer ved hjelp av en beltedrevet pumpe som leverer hydraulisk trykk til systemet. Dette hydrauliske trykket blir generert av en pumpe som blir drevet av bilens motor. Når motorens turtall øker, øker også trykket i hydraulikkvæsken, og derfor er det også montert en ventil som letter systemet for overskuddstrykk.

Når servostyringen ikke benyttes, som når bilen kjører i en rett linje, leveres likt trykk til hjulene på begge sider. Når rattet blir snudd leverer systemet ulikt trykk til de to hjulene foran, og hjelper dermed til å vri hjulene i riktig retning.


File:Jeep 2.5 liter 4-cylinder engine chromed h.jpg|Nærbilde av servopumpen på en Jeep 2.5 liters 4-sylindret motor


## Elektriske systemer

Mer moderne systemer er utelukkende basert på elektriske komponenter. Sensorer oppdager bevegelsene og kreftene fra rattet, og en datamaskin leverer riktig kraft til hjulene via elektriske motorer. Dette gjør det mulig med varierende assistanse basert på kjøreforholdene.

I kontrast til de hydrauliske systemene er kommunikasjonen "enveis" i et elektrisk system. Rattet sender krefter til forhjulene, assistert av motorene, mens kreftene på forhjulene ikke blir sendt tilbake gjennom motorene til rattet. Dermed får ikke sjåføren den samme graden av tilbakemeldinger, og dette blir ofte kritisert ved at servostyrte biler mangler "styrefølelser".

## Elektro-hydrauliske systemer
Såkalte hybrid-systemer benytter seg av den samme hydraulikkteknologien som standardsystemer, forskjellen er at det hydrauliske trykket leveres av en elektrisk motor istedenfor en beltedrevet.

## Se også
* Drive-by-wire

## Eksterne lenker
*
Roger Bacon

**Roger Bacon** (født ca. 1214, død 1294) var en engelsk filosof, munk og alkymist.

Bacon, også kjent som **Doctor Mirabilis** (Latin: «forbløffende lærer») var en av de mest berømte fransiskanske munkene i sin tid. Han la stor vekt på empirisme og har blitt ansett som en av de tidligste talsmennene for den vitenskapelige metode; senere studier har mer understreket hans forhold til det okkulte og til alkymiske tradisjoner.

Bacon utførte og beskrev flere ulike eksperimenter, som var langt før hans tid og er blitt hevdet å være noen av de første tilfeller av sann eksperimentell vitenskap. Bacon begynte med sine vitenskapelige eksperimenter flere hundre år før fremveksten av vitenskap i den vestlige verden. 

Bacon regnes som oppfinneren av forstørrelsesglasset. Hans studier la grunnlag for senere oppfinnelser som mikroskopet og teleskopet. Han fant også opp de aller første brillene som senere ble videreutviklet til slik brillene er i dag. Han avslørte også luftens rolle i en brann og han forutså mange fremtidige oppfinnelser som motoriserte fly, biler og skip. Hans rykte som trollmann og magiker førte ham flere ganger i konflikt med den katolske kirke og han satt mange år i fengsel.

Hans mest kjente verk Opus Majus (latin for "Det store verk") var ferdigstilt i 1267.

## Referanser
Marcus Livius Drusus den eldre

**Marcus Livius Drusus den eldre** (155 f.Kr.-108 f.Kr.) var en romersk politiker og aristokrat som ble valgt til konsul av senatet i 112 f.Kr.. Han var også guvernør i provinsen Makedonia og gjennomførte vellykkede felttog mot skordiskene i Trakia.

## Biografi
Drusus var sønn av den tidligere konsul Gaius Livius Drusus (konsul i 147 f.Kr.). Han hadde også en bror med samme navn som faren og som var jurist, og en søster ved navn Livia.

## Tribun
Drusus ble valgt til tribun av plebeierne i 122 f.Kr. for å motarbeide landreformen til Gaius Gracchus. I henhold til den greske historiker Appian foreslo Drusus at det skulle opprettes tolv kolonier med 3000 innbyggere hver rekruttert fra de fattige klassene og med lettelser i leieavgifter for eiendommene. Han mente også at latinere skulle være garantert mot mishandling av romerske generaler, noe som innebar noe helt annet enn Gracchus' tilbud om fullt borgerskap. Disse forslagene ble kjent som *Leges Liviae*, men de ble aldri gjennomført. Senatet ønsket bare å minske støtten til Gracchus. Planen lyktes ettersom Drusus fikk såpass stor støtte at det rettferdiggjorde hans veto mot Gracchus' landreform. Gracchus ble forøvrig drept i 121 f.Kr.

## Konsul og senere karriere
Drusus ble valgt til konsul i 112 f.Kr. og gjennomførte kamper i Makedonia mot de opprørske stammene i Trakia. Han klarte å slå dem tilbake til den andre siden av Donau.

I 109 f.Kr. ble han valgt til censor sammen med Marcus Aemilius Scaurus, et embete han hadde til han døde i 108 f.Kr.

## Familie
Drusus var gift med Cornelia og man kjenner til at de hadde tre barn:
* Marcus Livius Drusus den yngre, tribun i 91 f.Kr.
* Mamercus Aemilius Lepidus Livianus, konsul i 77 f.Kr. (adoptert inn i Aemilia-slekten og ble gift med Cornelia, datteren til diktatoren Sulla..
* Livia som ble mor til Servilia som igjen ble mor til Marcus Junius Brutus (en av Julius Cæsars drapsmenn) og til Cato den yngre.

## Referanser
Jaren

**Jaren** er et sted i Gran kommune i Innlandet. Jaren ligger på Hadeland, midt mellom Gran sentrum og Brandbu. Jaren er administrasjonssted i Gran kommune og huser rådhuset med sine funksjoner for de drøyt 13&nbsp;000 innbyggerne i kommunen.

Jaren var tidligere et livlig sentrum rundt stasjonen og mølla med masse forretninger og industri. I dag er det litt stillere på Jaren, med et mindre kjøpesenter med Kiwi, en Frisørsalong, Strand Unikorn (Kønnsiloen), Glitre Energi, Gran Rådhus, Hadeland Selskapslokaler, Jaren Kinarestaurant, Skaugerud Bakeri. Barneskolen heter Jaren skole.

## Referanser


## Eksterne lenker
*
Ulefos Jernværk

Firmaet **Ulefoss**, tidligere **Ulefos Jernværk**, er et jernstøperi, grunnlagt i 1657 på Ulefoss i Nome kommune i Telemark. Bedriften er en av Europas eldste industribedrifter. 

Jernovner var i årtider bedriftens hovedprodukt. Den første ovnen ble produsert i 1690, den siste i år 2000. 

Bedriften har siden tidlig på 1950-tallet spesialisert seg på å produsere kumlokk og annet gategods. 

## Historie
Bedriftens navn var fra starten av *Holden Jernværk*, men på 1800-tallet ble det endret til Ulefos Jernværk. Verket ble grunnlagt av riksadmiral Ove Gjedde og lensherren Preben von Ahnen. Ulefos Jernværk har deretter hatt mange eiere, bl.a. slekten Løvenskiold i perioden 1726-1833. Verket og eiendommene ble i 1835 kjøpt av Diderik von Cappelen fra Skien og har siden vært eid av hans etterkommere i familien Cappelen. Sammen med jernverket hører bl.a. Holden hovedgård, kraftverk samt omfattende landbruks- og skogeiendommer.

Oppdagelsen i 1652 av jernmalm på Fen ved Norsjø, 2,5&nbsp;km fra Ulefoss, var foranledningen til opprettelsen av bedriften. Ulefoss hadde de nødvendige forutsetninger for et jernverk, nemlig vannfall og god tilgang på trekull i de omkringliggende områdene. Ulefossen hadde siden midten av 1500-tallet vært benyttet til sagbruksdrift. I moderne tid er fallet utbygd med to kraftstasjoner på til sammen 13,8 MW.

Masovnen basert på trekull ble slukket i 1877 og dermed opphørte råjernsproduksjonen. Men allerede i 1840-årene hadde bedriften også drevet jernstøperi basert på skrapjern og importert råjern.

Støperivirksomheten og navnet levde imidlertid videre, med de berømte Ulefossovnene som hovedprodukt helt frem til slutten av 1950-tallet.

## Dagens virksomhet

Bedriftens produksjon av gategods ble introdusert i 1952, og har etter hvert overtatt som viktigste produktområde. Kumlokk med kundens byvåpen eller kommunelogo er bedriftens mest iøynefallende produkter. 

Ulefos Jernværk har alltid hatt stabil tilgang på arbeidskraft, og er en viktig hjørnestensbedrift i Nome kommune. Enkelte familier har vært knyttet til Ulefos Jernværk i generasjoner; dette betyr 350 års levende tradisjon, erfaring og kompetanse. Sjette generasjon Cappelen sitter i ledelsen av bedriften, og er dessuten eier av konsernet Ulefos NV AS.

Konsernet er ledende på gategods til det nordiske markedet, og leverer lokk og rister i både grå- og seigjern.

Ulefos Jernværk har rundt 163 ansatte, og en produksjonskapasitet på maksimalt 14&nbsp;000 tonn.

Ulefoss har virksomhet på Ulefoss og Kongsberg, foruten i Sverige, Finland og Danmark. 

## Referanser


## Se også
* Holden hovedgård med eierliste som er den samme som for Ulefos Jernværk
 
## Litteratur
*Yngvar Hauge: Ulefos jernværk 1657-1957. 1957. 

## Eksterne lenker

* Fra bil til kumlokk
* Lausforming Ulefos jernverk 1980
* Ulefoskonsernets nettsider
* Ulefos-konsernets nettsider 2021
* Takst over Ulefos Jernværk 1778
Os flyplass, Vaksinen

**Os flyplass, Vaksinen** (også kalt **Ulven flyplass**) er en flyplass i Bjørnafjorden kommune i Vestland. Flyplassen på vestsiden av Ulvenvatnet ved tettbebyggelsen Ulven, ca. 5&nbsp;km (langs vei) fra Osøyro. Det er mye høyt terreng rundt flyplassen så det er ikke anbefalt å bruke den uten å ha gjort seg godt kjent på forhånd.

Flystripen blir brukt av flyklubben Os Aero klubb, blant annet er det mye seilflyaktivitet på plassen.

Plassen ligger relativt nær Flesland. Det er viktig å ta hensyn til TMA området rundt Flesland.

## Eksterne lenker
* [Vaksinen på norskeflyplasser.no](http://generator.firmanett.no/(or3q2xamejvziqz4vdaucf55)/generator.aspx?PID=176887&M=0&M=0/)
Juha Pasoja

**Juha Pasoja** (født 1976) er en finsk tidligere fotballspiller og nåværende fotballtrener som er hovedtrener for den finska klubben KTP. Hamarkameratene. Pasoja har tidligere spilt for de finske klubbene JJK, FC Haka, KPT-85 og FC Jazz, samt norske .

## Tidlig spillerkarriere
Han har spilt over 200 kamper i finsk toppserie, og fikk i tillegg 16 A-landslagskamper for . Pasoja ble regnet som en målfarlig og hodesterk midtstopper, men han ble også brukt på midtbanen som defensiv midtbanespiller. Hans landslagsdebut for Finland kom den 16. november 2003 mot s, mens debutkampen for HamKam kom i 1. serierunde i Tippeligaen 2006 hjemme mot Viking FK. Etter å ha spilt rundt 90 kamper og skåret 20 mål for HamKam meldte han overgang til finske JJK den 20. november 2009.

Pasoja har også spilt kamper på det finske herrelandslaget i futsal.

## Trenerkarriere
I perioden 2013–2018 var Pasoja ansatt som hovedtrener for Jyväskylän Jalkapalloklubi. Han var trener for den ghanesiske klubben Dreams FC i 2018–2019, før han returnerte til Finland og siden har trent klubbene Kemi City, Mikkelin, Ekenäs IF og KTP.

## Meritter
;FC Haka
* Veikkausliiga (1): 2004
* Suomen Cup (1): 2002

## Referanser


## Eksterne lenker
* 
* Spillerbiografien til Juha Pasoja på hamkam.no
* Spillerbiografien til Juha Pasoja på Briskebybanden.no
* Spillerstatistikk hos Norsk Internasjonal Fotballstatistikk.no
Milwaukee

**Milwaukee** er den største byen i den amerikanske delstaten Wisconsin. Byen er administrasjonssenter for Milwaukee fylke. Befolkningsestimat for 2010 er  for selve byen, mens fylket hadde  (2005). Byen ligger sørøst i delstaten ved Michigansjøen.

Området var opprinnelig befolket av indianerstammene fox, mascouten, potawatomi og winnebago. Navnet «Milwaukee» kommer fra det indianske «millioke» som betyr «godt land». Milwaukee har også en stor tysk befolkning og ølbryggingtradisjon, som førte til navnet «The German Athens» *(«Det tyske Athen»)* på midten av 1800-tallet.

Franske misjonærer og handelsmenn passerte området på 1600- og 1700-tallet. I 1818 flyttet handelsmann og politiker Solomon Juneau inn i området, og i 1833 grunnla han en by på østsiden av Milwaukeeelva. Byen ble slått sammen med Kilbourntown i vest og Walker's Point i sør til å danne Milwaukee.

I løpet av 1800-tallet og første halvdel av 1900 vokste befolkningen, med innflytting av sentraleuropeiske innvandrere samt svarte fra sørstatene. Befolkingen nådde  på 1950-tallet, men tap av industriarbeidsplasser og utflytting til forstedene har gjort at befolkningen har avtatt i de senere årene.

Motorsykkelprodusenten Harley-Davidson har hovedsete i Juneau Avenue og har store deler av produksjonen i og rundt byen. Bryggerigiganten Miller Brewing Company holder også til i Milwaukee.

General Mitchell internasjonale lufthavn ligger 8&nbsp;km sør for sentrum.

## Presse
*[[Milwauke Journal Sentinel]]* er byen eneste dagsavis og delstatens største avis. Den kommer ut sju dager i uken, og er resultatet av en sammenslåing i 1995 mellom *Milwaukee Journal* og *Milwaukee Sentinel*. *Sentinel* ble først utgitt i 1837. Magasinet *Shepherd Express* gis ut ukentlig.

## Referanser


## Litteratur
* *World Almanac and Book of Facts 2006*.

## Eksterne lenker
* 
*
Jan Mayensfield

**Jan Mayensfield**  er en flyplass på Jan Mayen. Rullebanen som ligger noen kilometer nordøst for Olonkinbyen er 1,5&nbsp;km lang og har dekke av grus.

Flyplassen ble påbegynt i august 1960 og det første flyet, en Catalina tilhørende det norske luftforsvaret, landet allerede 17. september 1960. Det første sivile flyet, en DC-4 fra Braathens SAFE, landet 29. oktober 1961.

Flyplassen ble oppkalt etter en datidig pin-up og filmstjerne, Jayne Mansfield.

Flyplassen brukes hovedsakelig av Forsvarets C-130J Hercules. Flyplassen benyttes også av ambulansefly når det er nødvendig å hente syke eller skadede fiskere, selfangere eller andre som oppholder seg på eller i nærheten av øya.

## Referanser
Jan Birger Medhaug

**Jan Birger Medhaug** (født 24. september 1951) er en norsk politiker. Han var innvalgt i Karmøy kommunestyre og Rogaland fylkesting fra 1995 til 2007. Fra 1999 til 2003 var han fylkesvaraordfører. Medhaug var medlem av Kristelig Folkeparti, men meldte seg ut i 2005 og fortsatte som uavhengig. Han har vært leder av Karmøy KrF og Rogaland KrF. I 2019 ble han medlem av Karmøy kommunestyre for Høyre.

## Referanser


## Eksterne lenker
*
H5N1

**H5N1**, eller **Influenza A/H5N1**, er et virus i gruppen influensa A-virus som per februar 2006 truer med å utvikle seg til en pandemisk trussel. H5N1-influensa er sykdommen som som regel omtales som «fugleinfluensa», og er en virusinfeksjon som forårsaker sykdom hos mange arter, blant dem mennesket.

H5N1 forflytter seg fra områder der det er endemisk til andre deler av verden med trekkfugler som er bærere av viruset, ofte uten å selv utvikle sykdomstegn. Fugleinfluensa spres i størst grad med fjærkre og i mindre grad med ville fugler. Mennesker som blir infisert med H5N1 blir typisk smittet av kyllinger som igjen har blitt smittet av enten andre kyllinger eller vadefugler som ender eller gjess. H5N1 muterer og danner varianter som kan infisere arter som man tidligere har antatt ikke kunne få H5N1, men ikke alle disse variantene kan infisere mennesker.

H5N1 er endemisk hos fugler i Sørøst-Asia og er i ferd med å bli endemisk hos fugler i Tyrkia. Nye undersøkelser fra utbruddene i Nord-, Sentral og Øst-Tyrkia viser en hemaglutinin-mutasjon som gjør at H5N1 kan smitte lettere fra kyllinger til mennesker, men ikke enda fra menneske til menneske. Arter som har dødd av H5N1-infeksjon i utbruddet i desember 2005 og januar 2006 inkluderer mennesker, kyllinger, kalkuner, ender, gjess og duer.

Per 11. januar 2006 har på verdensbasis 155 tilfeller av H5N1-infeksjon hos mennesker blitt identifisert, og disse har resultert i 78 dødsfall. Ikke alle tilfeller blir rapportert, og den eksakte dødelighetsraten er derfor ukjent. Historiske influensapandemier, som også trolig opprinnelig kom fra fugler, hadde en typisk dødelighet på 2,5 – 5 %.

Nå er viruset funnet i Frankrike og blir inneholdt. (25.11.2015)
Reinsvoll flyplass

**Reinsvoll flyplass** er en flyplass som ligger ved Reinsvoll i Vestre Toten kommune i Innlandet fylke.

Reinsvoll flyplass har ICAO-kode ENRV (med virkning fra 19. januar 2004).

Flyplassen eies av Toten allmening lodd nr 1 og drives av Gjøvik og Toten Flyklubb. Klubben har egen ny Cessna 172  LN-AGT. Det tilbys skoling til privatflysertifikat i flyklubbens skole.

Det er ikke landingsavgift. Flyklubben har bygget eget romslig klubbhus og et tankanlegg med flybensin, 100LL. Plassen bruker NAK-frekvensen 123,500 MHz og blindsendinger må brukes. 

Ca. 8 km mot sørvest ligger Vestre Toten flyplass, Bøverbru som bruker samme radiofrekvens.

Flyplassen har to hangarer, en stålhangar med god plass til 6 fly. Den har skyveporter langs begge langveggene. Den andre hangaren er en plasthangar med bueformede taksperrer som går ned til bakken. Det er en port på ene kortveggen. I denne hangaren er det en karusell med plass for fire fly. Karusellen kan dreies av en person med håndmakt for å få riktig fly fram til porten.

## Eksterne lenker
* Reinsvoll på norskeflyplasser.no
Parkveien (Oslo)

**Parkveien** (1–81, 2–80) er en gate i Bydel Frogner i Oslo. Den starter ved Høgskolen i Oslo (tidligere Frydenlunds bryggeri) ved Pilestredet, går langs Slottsparken, krysser Henrik Ibsens gate (tidligere Drammensveien) ved Nobelinstituttet, går forbi Oslo Handelsgymnas og ender ved Munkedamsveien. Gaten er 1,6 kilometer lang. 

Parkveien fikk sitt navn i 1864 og er oppkalt etter Slottsparken. Gaten ble anlagt med navnet **Store Parkvei** som del av villastrøket Bak Slottet i 1840-årene (idet Wergelandsveien var Lille Parkvei).

Statens representasjonsbolig ligger i Parkveien 45.

I den norske utgaven av spillet Monopol er Parkveien den første gaten på spillebrettet.  

## Bygninger

## Referanser




## Litteratur
* Oslo byleksikon: Parkveien
* 

## Eksterne lenker
*
Herjedalen

**Herjedalen** (svensk: *Härjedalen*, sørsamisk: *Herjedaelie*) er et landskap i Norrland i midt-Sverige. Herjedalen grenser i vest til Norge, i nordøst til Jemtland, i øst til Hälsingland, i sør og sørvest til Dalarna. Herjedalen kommune er den eneste kommunen i Herjedalen, men deler av Nord-Herjedalen hører til jemtlandskommunen Berg kommune. En av innsjøene er Siksjön som ligger sørøst i landskapet.

## Historie
Herjedalen har hørt til Sverige i tiden etter freden i Brömsebro i 1645. Inntil da hadde landskapet sammen med Jemtland og Idre og Særna hørt til Norge og senere Danmark-Norge.

## Se også
*Jemtland og Herjedalen

## Eksterne lenker
* 
* Turistinformasjon om Jämtland og Härjedalen
Ski flyplass, Søndre Ski Gård

**Ski flyplass, Søndre Ski Gård** er en flyplass som ligger like øst for Ski i Nordre Follo kommune i Akershus fylke. Rullebanen er ca 500&nbsp;m lang og har dekke av gress. Baneretninger er 01/19. Flyplassen har ICAO flyplasskode ENSI.

Flyplassen drives av Follo Flyklubb som er en del av Norges Luftsportsforbund. Flyplassen ble etablert i 1963. Det vært utdanning av piloter gjennom mange år. Disse jobber nå i SAS, Widerøe, Norwegian med flere.

Klubben er åpen for alle med interesse for luftfart enten i stor eller liten skala, med eller uten sertifikat 

Fra Ski Flyplass utføres det i skogbrannsesongen brannvaktsovervåkning i Nordre Follo og omkringliggende kommuner 

Operasjon på Ski flyplass er forbeholdt klubbens medlemmer. Flyplassen er ikke åpen for allmenn ferdsel.

Det er også en Modellflygruppe som holder til på Ski, de bygger og flyr modellfly. Det er i hovedsak barn og unge som bor i Nordre Follo kommune som er med i den gruppen.

## Eksterne lenker
*
Trysil flyplass, Sæteråsen

**Trysil flyplass, Sæteråsen** er en flyplass som ligger drøye 5&nbsp;km sørvest for Nybergsund i Trysil kommune i Innlandet. Flyplassen drives av Trysil flyklubb. Flyplassen har ICAO flyplasskode ENTS.

## Eksterne lenker
* Sæteråsen på norskeflyplasser.no
* Flyplassen – Trysil Flyklubb
Valle flyplass, Åraksøyne

**Valle flyplass, Åraksøyne** er en flyplass som ligger på østsiden av elva Otra, drøyt 20&nbsp;km sør for Valle sentrum i Valle kommune i Agder. Rullebanen er 800 meter. Flyplassen er en del av Setesdal luft- og motorsportsenter.

Den ble offisielt åpnet 29. august 1996, er godkjent for å ta imot fly opp til 10 seter i dagslys, og er vinterstengt.

Flyplassen kalles også for *Sylvknapp*. Det henspiller på sølvsmednæringen som var viktig i Setesdal. En annen grunn for navnet var for å markere Setesdal i forhold til Gullknapp flyplass ved kysten.

## Referanser